**Referat fra Heslegård Sportsrideklubs generalforsamling 2023.**

Generalforsamlingen blev afholdt torsdag d. 23. februar 2023 kl. 19:00 i Mårum Forsamlingshus, Hessemosevej 9, 3230 Græsted.

**Dagsorden ifølge vedtægter:**

1. Valg af dirigent og referent.

· Dirigent: Bestyrelsen foreslår Michala Damm-Frydenberg, som blev enstemmigt valgt.

· Referent: Bestyrelsen foreslår Marianne Hansen, som ligeledes blev enstemmigt valgt.

2. Bestyrelsen aflagde beretning.

* Nævnte bl.a.:
  + at der har været afholdt mange stævner gennem året, herunder mellemrunden, landsstævne samt en masse distrikts- og klubstævner.
  + der har været givet støtte til ryttere, som har deltaget i DM, hvor de repræsenterede klubben.
  + der har været afholdt div. aktiviteter med dressurkurser, besøg i De Kongelige Stalde, kurser i mindset mm.
  + vores deltagelse til Hellsinge Maskinfest, hvor vi fungerede som bartendere.

3. Det reviderede regnskab blev fremlagt til godkendelse.

* Kassereren gennemgik årets regnskab. Heraf kan fremhæves:
  + vi havde 143.790,- i overskud fra stævner.
  + vi havde 31.200,- i overskud i cafeen.
  + vi har modtaget 38.000,- fra vores sponsorer.
  + vi har fået tilskud til nye spring fra Gribskov Kommune.
* Årets resultat: 97.303,-.

Der blev spurgt ind til budgettet for 2023, hvor det ser ud til, at der bliver et underskud pga. mindre stævneaktivitet.

***Svar***: Umiddelbart er planen at holde færre stævner i år, da efteråret var meget stævnetungt.

4. Fastsættelse af kontingent (uændret) junior 300/senior 500/passiv 350.

5. Behandling af indkomne forslag. Der er ingen indkomne forslag.

6. Valg af bestyrelsesmedlemmer (3 i ulige år, 2 i lige år).

* Formand: Birgitte Vestrup – *ikke på valg*
* Næstformand: Amalie Strøh – ønsker ikke genvalg
* Kasserer: Birgitte Roed Kilian – villig til genvalg
* Sekretær: Marianne Hansen – *ikke på valg*
* Medlem: Alice Ballin – ønsker ikke genvalg

Birgitte Norby og Alma Traasdahl meldte sig, og blev enstemmigt valgt ind.

7. Valg af 2 suppleanter til bestyrelsen.

* Suppleant: ledig
* Suppleant: ledig

Alice Ballin og Charlotte Bager meldte sig, og blev enstemmigt valgt ind.

8. Valg af 1 revisor og 1 revisorsuppleant.

* Revisor: Bettina Zangenberg – villig til genvalg.

Bettina Zangenberg blev genvalgt.

* Revisorsuppleant: Sara Christiansen – ønsker ikke genvalg

Michaela Hansen meldte sig som suppleant og blev enstemmigt valgt.

9. Eventuelt.

* Championatsvinderne blev kåret:
  + Hest dressur: Nr. 1 Rebecca Maria Gertung Faurskov og Heslegårds Filuka med 63 point.
  + Pony dressur: Nr. 1 Emma Sofia Elsass og Traeumer med 320 point. Nr. 2 Nikita Koch Larsen og Lykkehøjs Chamano med 111 point.
  + Pony spring: Nr. 1 Maya Sølyst Hjerl og Lindholms Sylvester med 4 point.